บอร์ด THAI นำร่องรับค่าตอบแทน-เบี้ยฯน้อยลง“ดีดี”รับลูกแทนฝ่ายบห. ยันไม่เกี่ยวระดับปฏิบัติ
บอร์ด THAI นำร่องรับค่าตอบแทน-เบี้ยฯน้อยลง “ดีดี” รับลูกแทนฝ่ายบห. ยันไม่เกี่ยวระดับปฏิบัติ
บอร์ด THAI นำร่องรับค่าตอบแทน-เบี้ยฯน้อยลง“ดีดี”รับลูกแทนฝ่ายบห. ยันไม่เกี่ยวระดับปฏิบัติ
19 ส.ค. 2562

นายสุเมธ ดำรงชัยธรรม กรรมการผู้อำนวยการใหญ่ บริษัท การบินไทย จำกัด (มหาชน) หรือ THAI ได้ชี้แจงว่าเรื่องดังกล่าวเป็นการขอความร่วมมือตามความสมัครใจเฉพาะในกลุ่มผู้บริหารระดับสูงและไม่มีผลบังคับใช้ใดๆ กับพนักงานระดับปฏิบัติการทั้งสิ้น เรื่องนี้เป็นผลสืบเนื่องมาจากการประชุมคณะกรรมการบริษัทฯ เมื่อวันที่ 19 กรกฎาคม 2652
โดยคณะกรรมการบริษัทฯ ทุกคนได้แสดงสปิริตการช่วยองค์กรผ่านวิกฤติด้วยการลดค่าตอบแทนและเบี้ยประชุมนำร่องไปแล้ว ทางฝ่ายบริหารระดับสูงจึงได้มีการลงมติที่จะช่วยองค์กรด้วยการลดค่าตอบแทนตามความสมัครใจ
“ทั้งหมดนี้เป็นส่วนหนึ่งของมาตรการการลดค่าใช้จ่าย เพื่อให้การบินไทยกลับมาสู่สถานะที่แข่งขันได้ในธุรกิจการบินในปัจจุบัน การแสดงสปิริตของคณะกรรมการบริษัทฯ และผู้บริหารระดับสูง เป็นการจุดประกายให้ทุกคนในองค์กรตระหนักว่า ถึงเวลาแล้วจริงๆ ที่เราต้องรวมพลังกัน ต้องช่วยกันทุกวิถีทาง ในการรักษาองค์กรให้พ้นวิกฤตการณ์นี้ไปให้ได้ อะไรที่เสียสละได้ ต้องเสียสละ 
อย่างไรก็ตาม ขอให้พนักงานในระดับปฎิบัติการทุกคนไม่ต้องกังวลว่าการลดค่าตอบแทนครั้งนี้ จะถูกบังคับใช้ในระดับตนด้วย เพราะฝ่ายบริหารจะพยายามจัดการทุกอย่างไม่ให้กระทบถึงความเป็นอยู่ของพนักงาน ซึ่งเป็นแนวทางเดียวกันในการบริหารลดต้นทุนที่จะไม่ให้กระทบถึงคุณภาพการบริการ” นายสุเมธ ดำรงชัยธรรม กล่าว